Document ID: /roh_data/filtered/fineweb-2-filterrobots_roh.jsonl.gz/18606

A partir dals 30 da mars èn las scolas popularas dal Grischun obligadas da far scola a distanza. Tenor il cusseglier guvernativ Jon Domenic Parolini èsi impurtant che las scolaras ed ils scolars restan er en questa furma da far scola en bun contact cun lur scolasts.
Igl è impurtant da preparar bain l'emprender a distanza en la scola populara.
Er da gronda impurtanza è per Jon Domenic Parolini ch'ils geniturs vegnan preparads bain e che il mintga di a chasa saja ritmisà bain.
Ils detagls dal emprender a distanza en la scola populara grischuna vegn la regenza grischuna a communitgar el decurs da gievgia ils 19 da mars 2020.